
Dinkapau khaibo cham 


Manipur state ga bambo aliu Liangmai Naga mai niu tuhoi katang aliu pou-pe 
lad gasu ariaky ga aliu nahmai dungtu mai zad katam mai kumjiu pijiu katikhai ngam 
lakjiu bambose aliu zad gu kasonbo charah chamai suongga kamangambo khatle 
chiujiu aliu mathiu niu sijiu bamme. Siniu, Liangmai Naga Council (LNC) gu 
Annual Executive meeting Head office Namraining Tamei Hq. ga jengtung 24th 
Kanahhiu 2009 kum maduijiu chamsui 2 gu clause (ii) ga chamsuikhai mibokum 
Dr. Hunibou Newmai, Education Director, Liangmai Naga Baptist Association, 
Manipur niu raopadkhai bambo Lianglad Katilukhe chiubo class II gasu V katang se 
Liangmai nam ga bambo ariaky hinaga wangkinbo 2012 kumgu session gara katikara 
LNC gu ladbam sai suijiu khengkhai-e. Dr.Hunibou niu raopad khaibambo ariak 
khuong se witathui lumak bamdi suiye chiudi pawan sai suijiu wisanlura leng kam 
kali lanjiudi bamkhe. 

Pawan kalangbo lungga class VI to X katang lengdi ariak liyang padlu .Manipur 
Govt, niu di recognise thiulu High School Leaving Certificate Examination gadi 
pijoukhaira maihina aruonglu chunkhat thiujiu Rapiw zan gasu ten ncham bamkhe. 
Tingwang tudi ariak machapad maitudi dihjiu thuonkiu-e. 


Dated Namraining, 
11 - 11-2011 


Ch. Dithinbou, 
President, 

Liangmai Naga Council, Manipur. 



Dinkapau khaibo cham 


India govt, niu padih lungnah hina tu ariak pisikhairabo gu policy ga Ministry 
of Human Resource Development niu Sarva Shiksha Abhyan (SSA) kubo program 
khat taliu padle. Haibo program hang ga India pabam hina ga maidung tu papuipiu lad 
gasu ariak pisira matanbo-e. Noble program hainiu Liangmai aliu lenghdi pajat kawibo 
pisikhaijiu alad ganiu tasi katileng ngoulubo hai aliu san wibo-e. Manipur state govt, 
niu Ministry of Human Resource Development gu guideline hang ga maihina leng 
common syllabus taliu khaij iu katirabo ariak khuang lyangpadkhaiye. Mathiu tu palarn 
(study object) khat ga kati khaira leng jeng niu khat thiubo syllabus machaa mibo-e. 

Mathiu niu pakhung khat palad lad ga thinjiu katirabo khuang ‘Lianglad kati 
lukhe’ pachen ‘ V’ haise class V ga katira leng Manipur Board gu English Course 
Book ga niu Lianglad lam chalipad khatdi Liangmai gu characham kasia khaitonlu 
Dr. Hunibou Newmai niu raopadbo monuscript se software gasu phuikhaide. Lianglad 
ga ariak wajiu raopad mide. Hainiura karaibo gu makge chiudi ariaky ga thinjiu 
katirabo khuang lengra haise niu karaibo akhatle. Masuang ting lamdi katikhuang 
thiuj iu kasia raopad mibodi bamme chiudi katilugap makbo niu kawi-kasa khatdi 
Literature thiujiu tathuibo-tathui makbo siluson makge. Thaimen Dr. Hunibou 
Newmai niu raokhai lubo haira taten thiujiu ariak kyga kati lujiu pasai muikhang 
rabo ga phipan kawibo thiu sune. 

Lianglad hai thai katang lung ga katilubo lad thiu makbo j eng niu chaladzai, 
chakhuan ga khatdi spelling ga kakeng maileng ncham kamakbo wajiu daolu buiye. 
Chiudi hainiu ra maoson mibodi makge katiwang dasai ncham kamakbo hina kam 
macham wang kamlu sune chiu malumme. 

Liangmai Literature Society niu haibo ariak khuang ga kasuibo pikhaide. 
Dinmibo kumj iu katin bij iu wirabo hina katinj iu muikhangra maihina nkha bamkhe. 

Lakjiu tenkhaibo piutu dihj iu thuankiude. 

Dated Imphal, 

The 23 rd August 2011. Kaikhamang Daimai 

Secretary, 

Liangmai Literature Society, Manipur. 



Thuankiubo cham: 


Tingwang lungsiat pien niu aiiu Liangmai zad lad ga ariakynah dung tu kati suira chiujiu 
SSA hang gasu macha pad suisai chiu matan khaideja wangtang lulakbo bammibo jeng niu 
Liangmai Literature Society tu alamlujiu phui katinmak kasabo phuikatin ianlu liangpadbode. 

Haibo “Liangiad katilukhe" chiubo pachen Nia gasu Ma-ngiw (ll-V) katang hai Board of 
Secondary, Manipur gu ariak khuong (Course Book ll-V) gasu Liangiad lam chalipadbo-e. 
Pachen khat iengra masuong Mn. Kaikhammang Daimai niu taliu padbo Paphibang chiubo 
khuong bamkami jeng niu pachen Nia gasu mangiw katang leng taliu mibowe. Haibo ariak 
khuong dung Liangiad lam chalira kamsubo wan ga Maikimai niu paliu leng kasuibo jaiga ariak 
rao kami jeng niu aliu leng wangtang kalakbo kengjiu bamme. Siniu, ariak khuong lung ga 
bambo characham dung nai Chamshing se kakeng ra I niu aliu Liangmai leng wirabo jai ga chalyi 
kadad khaimibo-e, nkiujiu Liangmai gu chabangcham nai chamsing raokhai sanmibowe. Aliu 
Liangmai lad hai pakhuan khat paramba ra madai mangiw bammi chiubo ga spelling jutam 
maksai daulak jutam radi pathak kung chiubo kengjiu bamme! Sikumbo tun ga SSA Text Book 
Committee Liangmai (2008) gu member kasia tu madin thiulu kamkhai deja mathiu chunning 
gara kamwang tanglu lakde. Sigasu, pawan di tanang Ian chiu kami jeng niu Ai niu iukanibo 
chang gadi taliu khailu makde. Mathiu niu aiiu mao Kuak khaira mide. 

Sichiujiu, haibo ariak khuong hai nah maitu kati khaibo wan ga katipao dung niu phui 
minjiu phuilu nahmai dung tu katikhai sai ariaknah leng wa kawi kengjiu dausanlu sune chiu 
malumme.Aliu lad gasu shaarak nabidi nahmai dung tu ariaky ga katikhai bisai alad-alui ga 
kengjiu wisanlu sune chiujiu malumme.Thaimen ga aliu niu maningbo maksai lunibo kum 
kamtanglu makliudi pasai su mathiu aruonglu kam madio lanra kamkhe. 

SSA hang ga madam khaibo Text Book Committee, Liangmai gu member dung paliu 
zan dinbo ga, Mn.N.Awangbou, Mn.Dm.Tadimmang, Mn.(Late)N.Piuiinbou, Rev.Mairiiungbou, 
Rev.K.Namjinpibou, Mn.B.Kadiniungbou khatdi Mn.Tanlungbou paliu mathiu tudi thuankiu-e, 
Paliu gu pawan kakungbo wajiu raipadlujiu phui katin khaibimaksai haibo ariak khuong se pad 
ngam lakraye. Nkiujiu, atu pachen II nai pachen III rao nkhakhai bibo Rev. K.Namjinpibou nai 
Mn.Kengsungbou Marianmai khatdi typing nai computer setting ga nkha khaibo 
Mn.Ajengbou Newmai, Mn. N. Prabou, Mn.Witambou Marianmai, Mn. Kaimaraibou Newmai 
khatdi Hamai Press nai Hamai English School, Namraining gu staff mathiu tu di dijiu thuankiubo 
madukhai-e. 

Kanambo ga, haibo ariak khuang macha padra suikhai bibo Kadampao Tingwang khatdi, 
Liangmai Literature Society Manipur nai Liangmai Naga Council, Manipur gu jupao thiubam mai 
mathiu tudi chunwibo-nai thuonkiubo madukhai-e. Mathiu niu suikhai bisai taduan 6-8 katangd! 
2012-13 lung ga machapadra karam bamme. Mathiu Rapiwga kakheng thiujiu bamkhe. 


Namraining Tamei Hq. 
11 - 11 - 2011 . 


Dr.Hunibou Newmai, 

TADUAN I 
Nson 



Tingkum khat ga chahiu 12 bamine. 

Wikam na-nge chahiu hina. 

Pag eng bam kamme wakatahna. 

Chiudi, Kariating wangjiu 
Piyubon puak madia riribo wan niu 
Wikachang-e alengra. 

Chahiu khat ga Nidkak madai bam. 

Nidkak khat ga jeng chinnia bamlan. 

Wikam na-nge naimikpui hina. 

Chiudi, aliu tu Rankhaipiu ringsu lanbo nai 
Patu thuanj iu kahumbo wan Nidnaih niu 
Wikachang-e alengra. 

Tingmik khat gaNson, Nian,Chawan; 
Wikam na-nge Nian di, Chawan di 
Chiudi, Nson wat suong wa kawi hah! 

Nson wansu Nian Marinpuiting leng 
Kaden lumaksai genglan tahmi sibo naihse. 
Wasonmak, aliu chabon ringting sedi. 

IADLAX2 

PASAI NANG XDE THIUXILO! 


Nang hai pasao V ga kati bam bo ariaknah khatle. Nang ra napui 
napiu huhnathiujiu lung bamboi. Napui nai napiu niu natu kungchang 
kungbo jeng niu panai kasuong dui man pakhiangna majamakj iu naleng 
katiu-kasak,naphai-nanih khatdi tasi-ningtingpi phiukhaijiu bambowe. 
Nang niu marah-thiyu-niyu mibo wan ga pafi-pahnpuk di phiuping 
makjiuphiulu natu nkhi mawilan lura phaimiu kawi-wigatadjiu pasen- 
palan maja makjiu nkhikinboi. Pawan machang napui nai napiu niu 
naleng lungsasibo Tingwang ga thoidam khengjiu manang khai 
bamme.Nagu examination ga result wijiu padbisai panai diu thiujiu 
kabak kabui di gyilu kyning mai nai chunwi macham kinboi.Napui nai 
napiu suong mai kawi Tingwangmakjiu kadihri ga sao bam khajiulo? 
Napui nai napiu niu ra nang hai Tingwangtu kaping mai khat thiulu chamai kawimai pazad padih 
leng khatdi parahpiu leng tendi tienwangbo situ masen kachang-e. Siniu, pasai nang nde ngam 
kamralo chiubo tuhoi kadenrabo wanmide. Nangniu tiensuibo kasia characham thiujiu pahang 
ga drama lenkhai bamme kada matailo. 

PHAIMIU/DOCTOR 

Haise, phaimiu khangkhat ky-e. Tuhoi nchun wanchak 11pm kiumide. Phaimiu se wangchak 
1 Opm gasu chapyuky lamsu paky ga wang katiu tiulu j imathak kiugap khaye.Paky gu telephone 
se maraa karing ring bamme. Mai khangsia mai patu npoukhai nibo thakge. Phaimiu pazi gasu 
sulu telephone se khoisulu npoura kambamme. Panaodi pakinaa sai suilu buangsu pamung ga 
chapbamme. 

Phaimiu : Hallo, I hai phaimiu siye nang saolo? 

Chakhon : Hallo, chaibo! I tuhoi chapyu ky gasu npou bamboi,I hai chapyuky gu alupui-e. 

Tuhoi kalangjiu nang chapyuky ga meng maksai daulakde. Chalungsajiu kalang 
khailo. 

Phaimiu : Tuhoi maksai daulak siakjiuma? Suisai nson niu I mengne tuhoira zikhaini asangmide. 
Chakhon : Makge, chaibo! kashai kathyu turapikhonsilak bamne. Chalungsajiu kalang 
bikhailo. 

Phaimiu : Majiye, wide.kalangj iu I chapyuky ga mengne. 

(phaimiu paphai panih khai loilubo nai nchamjiu panao niu pagu chapyu phuibo 
mania khaibo bengse benlen kliailu dinne.) 

Panao : Nang nchun wanchak 10 gasu wanglu, zidi zikhaimak tadlansai nangdi marah 
raye. Maileng tu ronna maning mijiu nangdi saizi raboye. 

Phaimiu : Dechiu ralo? I phaimiu khat thiujiu mai marah maitu nkhibose atien don ne. Atu ra 
Tingwangniu nkhamiraye. I wanglan majine, nachun sadulo. Alengkakheng thiujiu 
bamlo. 

Panao : Phaimiu khat nao thiujiu naliu lunlung I sibamme. Wadimakge marah mai tu nkhi 
mawi maji ngamra Rapiu ga kakhengthiujiu bam ne. 

Phaimiu se pagu kariky ga ngutkarise start Xhmxd kamde chiudi agyizubijiu start sumakde. 

Pagu karise khaidiaklu taxi di phiulande chiudi daolu makjiu paphi 
niu pak tad mide. Chapyuky ga mengtangbo wan gara piumainah 
khatse pawon thiujujiu maraayeye bam mide! Papui se panah mung 
ga kapjiu taobam mide. Marahbo nah tuse phaimiu siniu phuimin jiu 
phuibo ting gara operation kam maksai daulak mide. Siniu chapyuky 
alupui tu operation kamra kaden ra dinlujiu ngut operation kambo 
ting gaTingwang lungsiatpien niu wijiu operation kamlu de. 

Operation kamloilu pad pabam ga ntaolu nguijat khaibo ting ga 
naimikpadmide. Phaimiuse majatjiu sulu paphi, paben khatdi paju 
pyulu marahbo nah tuse ngutphuikatin lande. Marahbo nahtu phui 
penglu papui nai papiu ga mariwang dinne. 

Phaimiu: Tuhoira manangtahlo. Tingwang lungsiat pien niu avvangpiu hai wimiraboi, wa kasha 
hahde. 

Papiu: Thaonkiude, chaibo. Nang niu anah ringting rankhai bide. Nagu lungsiat pau aky maira 
phungjiu bam mirade. 

Phaimiu: Atu thuondu lo. Tingwang tu thuonlo nanah tu Pahniu ran khaiboi. I niu makge. 
Papui: Aky mai kalek saju mijiu naleng wa pikhai rahadde. Haibo rangkang kachina bambose 
operation thiubo manleng lukhai sulo. 

Phaimiu: Makge I dekamjiu rangkang luralo? Tingwang lungsiat pien niu I agu chapfi (pay) 

chahiu chang dao bamboi. Afi jeng rilam I lusanra palam hahye. Marah maitu phuikhaibo 
haisira agu tenduon ne. Haikumbo maikhat tudi kamdulo. Marah mai wilubose agu 
fijengkadibo-e. 

Phaimiu kychen gasu tadpad mibo sai marahbo kykhun pakichun wijiu Tingwang tu 
thuonkiu jiu phaimiu lengdi thoidam pikhai rakakhengthiude. 

Katipao: Nagu Principal maksai Headmaster niu “Teacher’s Day” (Katipao gu tingmik) lamga 
dinbo nkinglo. 

“Anah maidung yo, thainai hai N-gianhiu jengtung 5 we. Haibo tingmik tu ‘Katipao gu 
Tingmik’ chiu kuwe. Haibo tingmik hai India wangdih lung ga bambo ariaky hina Katipao dung tu 
kakungbo nai chakhuang thiubo lenkhaibo tingmik ge.Haibo naihai shaimibo India gu President 
Dr.S. Radhakrisnan gu mana tingmik ge. Pahai katipao thiu khailubosai India gu President di 
thiukhai lanne. Chiudi, pahniu shaimibo shai patu President thiubo suang 
Katipao khat thiujiu pi maning taobo niu luni diangye. Palamra, 
chawangdih khatgu President suang katipao khat thiubo niu chamai 
dungtu maksai kadih tu macha makeng diang-e chiu pahniu malum me. 

Palamra, Katipao hahsai chabon mai sang sang ringting ga tasi sisanlu 
makbam niuraye. Katipao niu nahmai wajiu ringting ga majibo npui 
siolen khaijiu paliu niu sitang makbo kengjiu pi sisan khaibiye. Kadih 
riga katheng kadih dihthinpao wajiu sidi katipao hang ga lungtan khangjiu 
tasi daulu mai maliang-e. 

Engineer: France gu dihsing Paris ga bambo Eiffel Tower hai 
maisaung hahbo Engineer dung gu bensiam khat le. 

“Hai ga Eiffel Tower mengh raokhai bamme. Phuilo! kudi kulu palun di ngaowi chang ngaowi 
ye. Haibo Tower hai kadihri ga maisuang hahbo pazan katadbo khatle. Haisi Mn. A.G 

Eiffel chiu kubo Engineer niu thiurabo pazai khatdi pathak (design) pakhiangnataliu khaibo-e. 

Siniu, sibo Tower zan Eiffel Tower chiu kubo-e. Pakot metres (asit phan)300 
kuwe haise takum kai khat suanglam thiu khaimibo-e. Engineer dung ruang 
gasu tarn tarn bo bamme. Khangsia mai chakih kaku thiura, khangsia niu 
Kafa, khangsia niu npui, khangsia niu motor-cars, Planes, Rockets khatdi 
Satellites chiu tarn tamjiu taliu -e. Chiujiu pazan engineer chiu kubam tadi 
katam tambo mania taliuwe. 

Aringting ga ai niu tien nibo aleng pathao kachabo kengjiu bambo we. 
Nang niu, lawyer di thiusui-e, charimaidi, Scientist di, Katipao di, Phaimiu di, 
Chalih alih maidi, kakibo chakam kamra kengjiu bambowe. Chiudi nah dao 
gasu nang niu kadalu sise dausiak ra maranjiu ariak katisilu maksai nachun ga 
maninglu lunikhaibo niu ratingthui lulakge. Siniu, Pawanbamga ariak maranjiu 
katilulo, pawan kam maliah tahlo khaddi Tingwang tu pingjiu pacham maj aij iu 
lunglulo. Masanbo Bible ga dinbokum raikachangbo ga Tingwang kadih khaddi 
pagu majibo tu phiulu maksai nagu tasi ningtingse natu naronnakamchariubo 
ronna makjiu azad mathiuju kammasalu Tingwang siang mathiu leng phung wangraye. 

I) Maniubo nkaklo: 

i) Kadihri ga Tingwang makbo sao niu natu kungthulo? 

ii) Nang niu marah mibo wanga napui nai napiu nde kamlo? 

iii) Nang niu examination gu result wibo ga ndegu kamlo? 

iv) .Ndegu kamjiu phaimiu niu nchun masangdi chapyuky lam paktad lan lanjiulo? 

v) . Phaimiu niu dekamjiu rangkang lumajiulo? 

vi) . Debo wan ga “Katipao gu tingmik” changeelo? 

vii) . Dekamjiu Dr.S. Radhakrishnan niu patu maningtaobo ga President chiumakju 

Katipao chiuni jiulo? 

viii) . Dekamj iu Katipao tu chakhuang thiu diang ralo? 

ix) . Eiffel Tower se sao niu thiurabo thiak kamkhailo khatdi dega thiu khaibamlo? 

II) . Pahang ga raokhai bambo ruong gasu nangniu pasai kamkhainibo sise kadalu 

chaladriang mangiu rilo. 

; Doctor or phaimiu/Engineer/Katipao/LAS Officer/ Chalee aleemai/Politician/Pilot/Singku/ 
Evangelist | 





TADUAN3 
SULO ACHIYO. 


Achi yo! Namik rakpad kiran ga phuilo! 

Tingben mide chin naimik nbiw niu din bamme, 
Nazi ga nson naimik nbiw thoukhaij in 
Subui mide chiu natu makiang bamme. 

Sulu phui matailo kadihri pakhiang na 
Benbaj iu,thingna niu chalui thiu 
Tingwang kendi tu thuonjiu bamme. 

Makejiu zibam tahlo su sulo, rimide. 

Nson gu pawat kawi ngaolu maksai 
Naringting gu kawibo watdi sikhailumak 
Tahne, buang sulo, Achi yo, napi liniu 
Zibam tahlo, make mainiu kawi kamsi lak ge 
Chiu Katipao niu dinbose mangaimi duldie. 



Thomas Bateson 


TENALIKHE. 


Maniubo nkaklo. 

i) . Ndekamj iu katingpui niu pasai riubo tu makiang rabo sung pasairiu pui niu 

pacfai 'tu makiang jiulo? 

ii) . Naimik niu buangsuri maitu dechiu makianglo? 

ill). Thingna ra pawan ga tadle, dekamjiu cliamai ra sichiu makjiulo? 
iv). Ndekamj iu nson wat kawi ngao lumak maira karingting gu pawat silakge 
chiu jiulo? 


5 





TADUAN4 

TINGWANG LUXGSIAT 



I hai tingkum 12 tingmibo npiu mainah ye. Aky ga npiu mainah aruan naye. Apui nai Apiu niu 
azan leng Kabenbou chiu mathak khaiye. Chiudi, I ra kabenbo hai detulo chiubo silumakge. 
Aleng rapawan machang tamiubo maliange. Apui nai Apiu niu atu mazanglu phaimiu kawi gadi 
tadlu meng amik nkhiye chiudi wison makge! Apui niu atu wadaudi aronna pitad khaimak jiu 
pawan machang atu nkhijiu, pahniu kamrabo ngam kasiadi adonzeng niu apiu tudi pitien khaiye. 

I tadsi khang mibo sai naikhat kamun ga mathao daujiu khuong kiude. Atu kam mathyu 
mibo jengniu I kap maraa kasin padbo ga apui atu pamlujiu dinne.” Awangpiu tu pijiu dekam jiu 
pamikngaokhai makjiulo?” Asan siathairachiu pahdi pachun sajiu dinmide. 

“Apoi amik ngaobo chiubo hai nde tulo” chiu I niu apui ga maniu-e.Pahniu nkakge 
“Awangpiu! amik ngaobo chiubo hai amik niu mailun ngaobo khatdi Tingwang bensiam kawi 
wajiu awanjeng ga bambo se palun ngaorabo-e. Namik ngao bam niusai napiu anai lundi nang 
ngaobam raye. 

“Nahmai hina chamik ngaomakjiu akum gap lungwang kambo ma? Paliu maikhatdi nahdao 
akumjiu wakhatdi ngao makbo ma?”chiu I niu apui ga maniu lande.”Chiu makge awangpiu! 
Nahmai kakeng niura paliu mik ngaobowe. Nakum mai pasan kashamai khangsia ronna paliu 
mik ngao makbo we.” chiu apui niu kaklande. 

“Chiusai I dekamjui amiktedjiu lung wangjiulo? I ranaliu lun wadao di ngaomaktahrama?” 

Apui pachun sajiu kapkhikkhikbo khon I chiude. Sibo wan ga, apiu niu tadngut daojiu pah 
niu alad nkakge .’’Awangpiu, manang dulo tuhoira medical Science hai kengjiu wisan khangmibo 
zengniu phaimiu dung niu namikdi nkhi mawi Iumi raye.” Siga, apui niu dinlan ne, “Awangpiu aliu 
niu lungsasibo Tingwang ga kakheng thiujiu bamsai mao makjiu namik ngaolumi sune.” 

Kanambo ga apiu niu dinne, “Wahina Tingwang niu aleng wiraleng bambijiu pikhai 
bambo ye, chunshabidi chunwibidi Tingwang tu thuonj iu bamkhe. Napien gasu akymai Tingwang 
ken kam madi lubui ye.” 

Sichiujiu, atu apui nai apiu niu majanglu mengpamikkated mai ariaky (Blind School) ga 
ajan chanlu ariak katikhaide.Sibo ariaky gu Principal tu adaolu apui niu pamik kated maitu ariak 
katilu nde pageng bamsiakralo chiu maniubo ga, sibo Principal niu haichiu 

dinne. “ Chamiktedbo hai Tingwang gu tasiang- 
echiu lumidulo. Amiktedboraagu sense 5 bambo 
ga khat ronna shaboi. Amik ngao mak 
bidi,manambo gasu, niyabo gasu khatdi chiubo 
gasu taten kengj iu tienlu buikhaye. Amik ngaomak 
liudi adih leng, azadleng khatdi Arapiu leng 
wakawi kengj iu ka-ngao mai suong di nkiu jiu 
tieniubui ye. Pamik ka-ngao mai kakeng niu ra 
ngaojiu Tingwang bensiam kawi pawat silumakj iu 
lungbam mai khatdi shaimi mai kengj iu bambo 
ye. Siniu, thaitingra amik tedbo niu alung chariu 
bamra khatdi hahde. Naliu niu Riliu Helen Kellen chiubo pui lamga chiu matai makma? Pahra 
manawangbo gasu pamik tedbo ruonna makj iu pakon di tidboi, chiudi, pahai ariak kawi kengj iu 
raopad khaibamme. Nkiujiu pahai pajan katadbo katipao khatdi thiuluwe. Thaiting ra, pamik 
katedbo ronna makjiu paphi-paben kahah mai kakeng niudi paphi-paben kabam mainiu tenlu 
lakbo wajiu tenlupaliujankatadmai thiujiulungwi singkhiumaikengjiu bammibo-e. Siniu, wadi 
manang tahlo marah-thiyu-niyu makj iu tasi simawij iu siluraTingwang ga kakheng thiu maranj iu 
bamlo. pahniu maomakjiu nkhakhai miraye. 

Haichiujiu, I niu ariaky ga mengbo ga aliu gu ariak sira shingpek maariga aben niu kametjiu 
kenne sibo ladgiak zanse Braille chiu kude. Haibo giak se nahting gasu pamik tedmibo France 
maipiu Braelle (1809-52) chiu kubo khouniu pamik kated mai ariak giak leng machapadkhaibowe. 
I niu haichiu amik ngaomakjiu ariak katijiu lungkhangbo ga achun wibo khatniu apui nai apiu 
suangdi I hai akon matak diang-e,sigasu warim haidi manambo gandelo chiubo siluwe. Chamai 
dungtu paliu khon gasu pah saolo chiubo malajiu silu-e. Wakhat I niu nyakhaibo ga kawi-kasa 
silu-e.Nyabo gasu tashingkashai-karingbo di silu-e. Mainiu dinjiu Helen Kellen chiu kubo puira 
pakon tidbing bamdi pahnzung maimun ga nyakhai bisai paliu lad hina siluwe chiu-e. 

Naikhat nchun akymai mathiu jikam mibo sai 
warim khat I manamj iu apui nai apiu tu makiang sulu 
aky ga chami rim manam me alank tiuky lamsura 
kumme chiu dinkhai bijiu panai pad phuibo ga alank 
tiuky chami tausu bamniu j iu matalanluwe. Sibo naih 
apui nai apiu chunwijiu ajeng niu Tingwang tu 
thuonluwe. Sibo shaidi naikhat chunding ga I chamai 
tadwang kinbo chaphi khon chiulu maraa khaibo ga 
apui nai apiu niu aga katiumai khang khat tudi 
rmnluwe.Tuhoira 1 di wamaningtaujiu Tingwang tu amik 
tedkhaibo leng jengniu thuonjiu bamme! Tingwang gu 
lungsiatpienniu naikhat I di chamai nah dungtu tatien kawi tienlu sune chiu malumlu adiu wijiu 
Tingwang tu thuonjiu lung bamme. Naliu ra nde maningjiu lungkinlo? 

TIEN ALIKHE: 


I. Maniubo lad nkakio. 

i) . Kabenbo khoungkiubo gapapui niu pachun shajiu ndelad dinlo? 

ii) . Kabenbo miknkhira papui nai papiu sao sao khulam tadlo? Nkhi mawiluma? 

iii) . Braille se saoram mailo? Pahniu nde phungpad dialo? 

iv) . Hellen Kellen se dekumbo puilo pahniu nde kamlu jiulo? 

v) . Pamik tedmi mainiu nde nde thinpiulu si-ngamlo? 

vi) . Amik tedbo hai Tingwang gu tasiang ma? 

vii) . Blind School gu Principal niu nde de dinlo? 



I 


. 



TADUAN5 

THEVGNAPOINIU NDE DINGO? 


Pasip lung ga bambo thingna poi 

Naikhat pasip lung gasu mahiu phuilu, 

Pah di papui kum lentad nijiu dinne. 

“Apoi, I di nakum lenkhai niye”. 

“Thingna poise pasid lung bamjat khailan 
Pagyu puaksu pakan theng makhathen” 
Pakak khat bamjat khailan pasip ga 

Bamjat khailan lu papui sai shuilemtadmi. 



Alfred Lord Tennyson. 


TIEN ALIKHE: 

1. Haibo luishing se siphu lulo? 

2. Thingna poi tu sau nai kadara kumlo? 


9 



TADUAN-6 

KALIMIBO PAWAN 


Nda aliu nahdao ra Tathe padsai, 

Nson zigansu kabun niu kiluang thonfui 
Chawan ramliang wangsai thingna; 

Chahyiu-chareng padung padung lem wang soumak 
Kaluang rambowtadkiusai charashy pazat pazat, 
Miushy, thidshy, takhishy, miutikshy hiak tiu kamlak 
Singdih gen chakhatshy majuba rakum; 

Charapien rim niu manamchia kadih luang hina 
Thingna nai makhui khuan khatdi 
Tazuang cha-nga niu maraa ka-nginchia; 

Singwang kadi dibo ga chapien niu majiufui 
Chakha-chami nam gaphung wangsai 
Alanthak nai madombo niu tiuwi tiusha machan ncham 
Tasking tadui chagan pyubon mali-malanjiu lung. 

Tuhoi I tingkhangbo wan gara, 

Rambowchiubo lundi sitahmi 
Tasingtadui kaliyubo maliang 
Thingna khuondi chiuta, charashy iundi ngaota! 
Singbang singnudi matah loiwang 
Kadiluang pakhiang na mariang niu puak fuirni 
Khouring khuon suangdi chaganmi khuan niu fui 
Mariuh singdih makuak kam charam kamtanu su 
Tingdi thiyubibi, taduidi hahwang mid mid sude! 
Tingkai masan tahjiu chararian di kengbi bisude! 
Chabonmai! 

Mathing silulo pasai kanahleng makumsulo! 
Naliu leng khaidiarabo kadih lamga. 


Dr, Hunibou 


TIEN ALIKHE: 

I. Pahang ga maniu khaibambose kenkak khailo: 

a) .Tuhoi ken gu kadih nai karaiting bamniubo lamga npekbo lam dinlo. 

b) .Thaidao tinggakhuoring dung delam tadkhaikam mijiulo? 

c) . Haibo Luisingse siphululo. 

TADUAN-7 

PANDIT JAWAHARLALNEHRU. 


Pandit Jawarhalal Nehru hai aliu khenrang thiumibo India gu rai kachangbo Prime 
Minister niu charuangthiu tazutjiu pahniu din kanibo lad kengniadinlu sisetatien thiujiudi pijiu 
tenwang tanglubo bamme. 

India niu khenrang thiura karamjiu bambo tingga 
pahdiNasik kavangky gapawan thengjiu bamkhaiye. Pandit 
J. Nehru tura kavangky macha bam mai dung niu nkhi mawi 
khaiye chiudi kaki mailengra chaban gataniangjahlu tek lank 
khaibiye. Sibo kavangky ga bambo pakhang maidung ra 
kavangky ga macha maitu walad din ngammakge. Chiudi 
Nehru sibo chamse chiujiu naikhat kavangky gu kadibo piutu 
adaulu haibo lamga npaura kamde. Kavangky gu kadibo 
piuniu nui rim rim jiu Nehru ga maniu-e, “Nang nde lad 
dinkhai nijiulo?” Nehru niu pakangmai dungleng pibambo 
chaban se siolu dinne f’Dekamjiu chaban masanbo kavangky 
ga bam mai mathiu lengpimakjiulo?” Kavangky gu kadibo 
piuniu kagajiu Nehru ga dinne, “Naliu India mai naliu khenrang thiura matanjiu naliu kadihleng 
kamkinbo makjiu ma? Chiusai kadih niu pibo taniang di tiuni sumachiujiu I ra pibamboi ” 

Nehru niu nui rim rimjiu palad nkak lanne, “Akaabo! Nang niu dinbose majiye. Aliu 
hai aliu pui India tu pi khenrang thiura matan bamboi chiudi Apui India kadihtu tiura haiga 
wangbambo gu makge. “Nehru cham chiu khailu kavangky gu kadipiuse pazu marianlu mao 
makjiu chaban kawibo paliu lengpisiakkhaine chiu ladriat thiu khaide. 1955 kumNehru 
Russia lam panahpui Indira Gandhi nai Russia gu Ambassador K.P.S Menon tu mazanglu taki 
tadle. Siga Russia gu Deputy Foreign Minister Mn. Kuznetsov di tad jaujiu Ural chiu kubo 
singgiu rnaaga raakhaibo kafa riga tadpad wigen naimik padlam padtangbo wan ga Kuznetsov 
niu dinne, “QhlChaibo! tuhoira aliu Europe gasu Asia lam mengtang mide ” 

Siga Nehru niu nuimenjiu dinne,” Haibo kafa niu Europe nai Asia pi alam khaibowe. 
Haibo kafa gasu naimikpad naimik ngut phuikhaibo ga mainiu dinsan makdi naimik ngut lamse 
Europe dih khatdi naimik padlam se Asia dih chiubo simasan mibowe.” 

Russia gu Foreign Minister pasuong hahjiu dinne, “Dechiuja nang silujiulo chiu maniu de!” 
Nehru niu nkakge, “Kafa gu naimik ngut lamra chaky kawi wibo thiukhailu lung masan lih 
lihye. Chiudi naimik padlamra Factory kadi dibo thiukhailu tania lihlihye. Siniu, Europe nai 
Asia lun lenbo-e. Asia tu pi changam maran khailu Europe niu ntaolu tiu tiu makma?” 

Nehru niu charuangthiujiu dinbo lad chiulu Russia gu Minister pazu shabi mide. Chiujiu, 
Nehru niu dinmibo lad charuang chapa thiubo gasu dinlu maitu palam pisikhai masanlu-e. 

TIEN ALIKHE: 


I. Pahang ga maniu khaibambo se kenkaklo. 

i). Dekamjiu Nehru tu kavangky ga minkhaijiulo? 

ii) . Kavangky ga mai khangsia tudi minkhai diaye; paliu dekam bi j iulo? 

iii) . Kavangky ga bam maileng nde kumbo tek pilo? 

iv) . Nehru niu kavangky gu kadibo piu ga chaban kawi pira dinbo wan ga pahniu delad 

dinlo? 

v) . Nehru niu kavangky gu kadibo piu niu palad tu kagabo wan ga ndekumbo juwan niu 

khatdi delad niu kenkak khai milo? 

vi) . Kavangky gu kadibo piu Nehru ga degu ladriat thiukhailo? 

vii) . Nehru niu Russia lam sao sao tu majanglu tadlo? 

viii) . Russia ramga ndekumbo singgiu niu Europe nai Asia gu ramrai thiulo? 

ix) . Nehru niu kafa gu naimik padlam nde ngao khatdi naimik ngutlam nde ngaolo? 

x) . Nehru niu Russia gu Foreign Minister ga ndelad dinj iu Europe mai niu Asia maigu katambo 

pisikhailo? 

xi) . Haibo Nehru gu mari nia gasu nang nde sisan Iulo? 


12 



TADUAN -8 
AKY 



Lungwi singkhiu mai kynai, 

Akytu phuisai akyra kathenky. 

Sang tabin tadjiu charam kawi wibo, 
Ngaodi, I ra aky tu maning saomak! 
Aky wat kumbo kawi hah kadihri ga. 
Tingthung wangdi, tingkai tandi 
Akinah mai mathiu gu nbaiphung 
Chunwibo kuangdi poncham 
Chunshabo wan gadi pahniu 
Akimai chun pi kam mathakhai 
Kyriu hahmai sangh-tabin 
Tonwang mai mathiuky thiu. 

Dejiu wilo aky haira! 

Tatuky chagiky ga iunglu 
Chunsajiu ahui bambo sung 
Widiang-e kathenky ga 
Tingwang tu thuonj iu chunchamj iu 
Lungaruangbo! 


TIENALIKHE: 

I. Maniubo kenkaklo. 

1 .Chaky chiubo nai kykhun lamga kapekbo dinlo? 

2. Haibo luishing gasu nang nde kawibo sisanlulo? 

3. Kadih khiulan niu maksai chaky kawi niu agyi manaibo pikhai ngam ma? 



TAD U AN -9 



Inda karaidou nam khatga magiannah khatpah nadao papui saimijiu papuitanuh niu 
makuatsu-e. Papiu bamliudi panao cham majailu panahpiu tu wahlengdi chakkhai makjiu 
panao kanahbo puiniu pachun parang thiujiu reh-mathatjiu lungbam niu-e. 

Magiannahse akhang lunlungthiusu khangbo tinggapakaa-paphen maisai suilu chawat 
mawat tadbo tinggadi pateh domga Taza bah singgian gasu ruilu teh nai jatabuatluj iu domkhaibi- 
biye. Magiannah se pa-alai hahjiu kuangthu khoilu pakaamai dungnaidi tiu inchamrama-ngamjiu 
aphuanlam mengparuannakuangthu rautiujiu lungkatathatthiujiu lungbam niu-e. Palunlung 
chariubose paruanna maningkhailu paka phen mai ruanggadi ja-mangamjiu tad kinbo tuse 
pakamai niu sitangkhailu makbo donniu magiannah wasau thiuwe chiujiu kagaatonkhai lanbide. 
Haichiujiu, magiannahse wajiukha lung chariujiu khatdi pakaa-paphenmai suang ga waka- 
mangam thiujiu lungbam liudi papui-tanu gu tenkam kasabose maikhat gadi dinpad makge. 

Magiannahse, paruanna malihbo tingga thingnah dungniu paliuchun-rang thiujiu tingkulam 
lem mariujiu tadkinbotu ngoukhailu pachun sajujiu pamikdui patlu palunlung nai kadah khailujiu 
pahdi thingnah kumjiu lemmariujiu lungkhai niye chiujiu Charahwang ga kapjiu kheng kheng- 
e. Pawan saisui haichiu lung khangbo ga magiannahse inchungjiu mairuang gadi janimakjiu 
lung kinbo tusepawatpui khatniu ngoukhailu ngamdiusai inkha khaine chiujiu nalung makbo 
ndebamlo chiujiu palung khumhbo tingga magiannahse wah khatdi dinkhai khe makge. Riliu 
puise magiannahtu magai matheng khangbo tingga chalung samide. Chiujiu, naikhatra pawat 
puise patu chalungsajumijiu khangnia majang lungmi takhe chiu dinsubo tingga pahniu dinne;” 
Idi natu chalung saye majang lungkhai niye chiudi Charah-Singrangpui gandam gasu atura 
kaleh thiujiu maikumjiu lungra damkhai diamakbo donniu aturamaning talo, nasuat kabuibo 
maitu majang lungsulo! Patan-papiuh kum chakaa thiujiu lungkhai takhe pawan khatnah tadi 
chiu nkak khaide. “Haibo lad chiukhailujiu pawatpui pachun sajiu kapsude, chiudi, pahniu 
magiannah tuse wahdaudi chalung sata suat makge. 

Magiannah nai pawatpuise marai thiujiu patingkathengkha mawat wangbo tingga naikhat 
paliu wat tangbo naih lungamlu cha-ngiu don gasu paka maidungse pahmaraipiu panaitu khuan 
makjiu pakwang kammide. Paka-paphen maidung wangkam midi magiannah sera wangra 
maning makjiu chalu phuanlam meng ntaobam mide. Pamarai puiniu wangride wangsukhe 
chiujiu dinbo ting garapahniu nkakge; “Amarailiu yo! nang atu lungsa siakgesai aleng nagu 
phaizia nai nalah munjuangse pikhaidialu nakilam wangsulo atura khuanbam mane.” Haichiuj iu 
dinbo tingga pahmarai puiniu maniu-e; “Deleng nang phaizia nai chalah munjuangtu lunijiulo 
naleng pageng bamsai I pikhaine chiudi palam dinkhai maksai I pisilakge!” Magiannah niu 
kenkakge;” Nang atu lungsa yesai I niu khengbose pikhailo aleng pageng nde bamlo chiubo 
sera nangpibo sainiu I dinkhaine. Chiudi nang pira majasai I kemmakge siniu nang wangri 
mirabowe wangsulo.” Haibo lad chiukhaibo tingga pamarai puise pah-phaizia nai pahlah se 
pikhai bide. Magiannahse pachun wisatjiu khoilu pamarai pui khuga thonkiubo cham dinkhailu 
Benbang kakubo khatga buang khangmide. Pamaraipui pasuang hahjiu phuibambo ga 
magiannahse gang ga buangkhang pake khatga taolu phaizia seniu pazakga khekhailu chalah 
munjuangsepamun-ga ruanlujiu pamaraipui ga maniuwe;” Amarailiu! atu jimajimaklo?” 
Pamaraipui pasuang hahj iu nkakge? “Jiyc wangkumlo wangrimide.” Kekhatga buang khanglanlu 
maniu lanne;” Amarailiu! atu jimajimak?” Jiye wangkumlo wangride chiujiu dinbamdi suimak 

jiu benbang roigabuangkhanglupamaraipui gadinne;” Amarailiu! Ramnahhu-e chiudi, apui 
lakhe gasu atxira chamainah shit saira damkhai diamakbojengniu I thingnah muijiu tadmirade! 
Pawan saisui ramna nimakdi ramna rade namang wilo!” Pamarai puise pachun sajuj iu pamikdui 
jaukiulu maniu-e; “Nang atu lungsayesai dedon niu haichiu tadmiralo? Wangkumlo! Chiumaksai 
I di nasai sui lu tadrabowe ” Pamaraipui lad chiukhailu pamikdui luang kiujiu patu kanui-e;” 
Ahuliu! Natu I futdialu tadmi rau-e chiudi, anai lungsamakhabo suang gasu Apuinabo niu atu 
rejumijiu Charahwang gathingnah muijiu achun arangthiujiu len mariujiu tadra khenglu mibo 
donniu kalan lulakde.” Haichiujiu patu puitanuh niu rehjiu lungkhangmibo racham thangna 
dindiaklu tingkum 7( Chinnya) sai parammai thukdi thaobo naihsu pamarai puilun phuika nuira 
lemkhangne chiu kanuidialu chareng muijiu lentadmide! 

Riliu puise palung makjiu pakiga malan wanglu myilakde chiujiu param maikhangh wajiu 
niutakibamdi suimakjiu bambo tingga tingkum 7 sai naikhat parammai Thukdi thaobamboting 
ga charengdung lenkhanglu paruangga papuan wikachangbo khatse riliupui mahga pamyi 
padunhbo khat khunkhaibide. Charengmyi ngoukhai lu pamaraipiu lad maningtoulan lujiu 
pamikdui padjiu pamai futdiaklu kajenggapad lenjiu chalui thiusude: 

“Charengdungpengkhang kinne Aphen namaiyo! 

Duilin luangkum teng-e 

Malanlol Kiumailiu nai+ khang lembam. ” 

Haichiujiu, Thukdi thao bambo riliu dungnai charengdung lenjiu bambose puitanuh niudi 
ngoukhailu palengdi Charengmyi khat taliang kiulo chiujiu khengbo ting ga palengdi pikhaide. 
Chiudi luni nkiujiu khenglan lanbo gapamun ngapad sai charengmyi padunhbo pikhaine chiubibo 
ga Ae chiujiu pamun ngapatbo ga buapshiratamut khaibijiu pakhukriang sintapjiu shaimide! 
Haichiujiu haibo naih gasu Liangmai dung Rengdi lense lentad sumibo-e chiu-e. 

Haichiujiu Charengse Magiannahniu muibo donniu pamaraipui gu phaizia gya 
siniu pagya thiu mibo-e. Sise aliu Liangmai Ngumthuaphai gyaye chiu katingmai kasia niu 
dinne. 

TIENALIKHE: 

I Maniubo kenkaklo. 

i) . Papuitanuh chiubo hai saokum maitulo? 

ii) . Magiannah gu tek dom ga papui nahbo niu nde nai zatabuat khai khailo? 

iii) Magiannah se pawat kania khu gasu nde de lulu chareng muitad milo? 

iv) . Thukdi thaobo naih papuinahbo niu chareng dung ga nde khengjiulo? 

v) . Chareng gya nai aliu phai nai nchambo bamma? Bamsai pazan dinlo? 

TADUAN -10 

KHANGCfflUBUIBOU KINAHMAI 


Khangchiubuibou hai pasaoV ga ariak katibamme. Pahai palungdi masanne ningtingdi 
ningtingye. Pachi npiu mai khangnia bamme, pasai kariubo npuimai khangnia bamme. Pakimai 
hai kalek shaye. Papui nai Papiu ariak simakge. Panai chalu tien thiumaiye. Pakinamai kalek 
shabo jengniu pachi kania tudi ariak katira langkhailu makge. 

Khangchiubuibou hai pakyga npiu mainah raung ga nah kachangboi. Patura pazan naleng 
ariaky lam langkhaiye. Chiudi pagu ariak di lumachang khai ngam makge. Pagu note book 
lengdi lukhai ngam makge. 

Naikhat ra papui niu dinne,’’Awangpiu Khangchiubuibou! Soinai ra nang ariak katira 
tadtahlo?” 

Papuilad chiukhailu Khangchiubuibou pama kabili kasuk kummide! Pahniu pasuong hahj iu 
dekamjiulo? Chiu Papui ga maniu sude. 

Papui niu dinne,” Awangpiu Akinahmai rah rangkang khatdi hahde! Nagu tuition fee leng di 
pad ngamlak mide. Nang ariak katira rangkang pimisai akimai kamee meeshat rabode.”Papui 
niu nchungthut jiu dinbo lad chiukhailu khatdi papui gu chariu phui ngamlulak mijiu papui ga 
dinne, “Wide,Apoi!Nang niu kadinbo I piune; chiudi, ariak katitah misai I nde ngam kam 
ralo?” “Oh! Nang nachimai sai suilu chalulam tadmengtatien ten alirade;”chiu papui niu dinkhai 
bide. Siga, Khangchiubuibou papui gadinlanne,”Apoi! Akimai lungsingkhiulusai mao makjiu 
atupi ariak katikhai lanlo.” Papui pachunsaririjiu dinne,’’Awangpiu! Tingwang niu suikhaijiu 
akimai rangkang phimakenglusai mao makjiu naliu mathiu tu pi katikhai lan sangjing raye.” 

Khangchiubuibou kinamai dunghai ariakrakatinikam bambowe. Chiudi,Papui nai Papiu 
wangam kachang kamlu makha ga kalek thiu maj i mibo zengniu panah mai kengj iu lungpadlu 
makuat ngamlulak mibowe. Khangchiubuibou pui nai piu hai panainah marah-thiyu-niyu sai 
delam su rangkang phiuralo chiu manang, tiura sakra hahjiu manang khatdi panah mai phaini 
lura leng nai paliu tu pi ariak katira rangkang hahjiu chariujujiu kikhun bangrip phungtadlu 
lakmibo zeng niu panah piutu pijiu ariak katikhai tahmibowe. Siniu, pawan chamakbo ga pasai 
taduan tanuleng maning son maklujiu tanao tanah thiu majilubo zeng niu Khangchiubuibou 
kikhun kumjiu lungchariu mai kikhun wajiu bambowe. Naleng naruonna maning mawilulo. 

TIENALIKHE: 

I. Maniubo nkaklo. 

i) . Khangchiubuibou kinahmai khang dejiu bamlo? 

ii) . Papui niu Khangchiubuibou ga nde lad dinlo? 

iii) . Tasi phiu maklu kalek thiu majibo se pasai degu padralo? 

iv) . Dedon niu Khangchiubuibou Ariak kati tah mij iulo? 

v) . Haibo racham kenlu nang degu naringtinglengkawi sisanlo? 

TADUAN-11 
NEW DELHI 


New Delhi hai India gu dihshing-e. India lung ga pazan katadbo namdih kengjiu 
bamme;chiudi naimikpad jailam Kolkata, naimik ngut lam Mumbai khatdi nhanglam Chennai 
chiu kubo namdih sum hai New Delhi saira pazan tad diang-e. 

New Delhi tura India gu pabam katam tamlamsu wangmibo 
kari npui, Train npui khatdi Plane npui niu pi alam ting khai-e. 

Delhi dihshing ga katingmai kenlam su taliu diabo pazan 
katad tadbo chaky kengjiu bamme. Sidung sera, Kutup(Qutub) 

Minar, Jama Masj id, Red Fort khatdi Jantar Mantar side. New 
Delhi ga Parliament House(M.P dung gu maduibam) nai 
Rastrapati Bhawan(President-Ky) di pazan katadbo kydung- 
e. Sigasu, kadih hanglam Train npui Metro chiu kubo npui di 
kam mawilu tadbamme. Nahmai dung gu mathenphung Apu 
Ghar haise pazan katadbo nahmai dungniu masenbo bam khatle. 

Thaidau ken ga India gu praa kathiubo tingmik(Red letter 
Days) nia bamme. Sibopraakathiubo tingmik niase New Delhi 
gasu tingkum machang manid tan tan ne.Sibo tingmik nia sera, karamhiu jengtung 15 khatdi 
Chabamhiu jengtung 26 (15 August nai 26 January)ga-e. 

Karamhiu jengtung 15 kiu hai India lengra chunwi kachangbo tingmik khatle. 1947 kum 
haibo tingmik gasu India hai English maihang ga kavang thiuj iu bambo gasu duak padj iu 
khenrartg thiumibo gu cha-ngeebo tingmikge. Haibo tingmik ga India gu chakamky hina ga 
India gu pengphai maseng suj iu chunwibo madukamme. India gu Prime Minister mu Red Fort 
ga pengphai jusulu India ga lungbam mai hina ga kawi champao pikhaibo All India Radio nai 
Durdasan niu pabam ga meng nkingtang lulak maileng Radio nai Television gasu lenkhai tan 
tanne. 

Chabamhiu jengtung 26,1950 kum India mai mathiu dechiu sai kalek shamaidi kalekwi 
maidi, sao saobidi chunwi n-gamjiu lungluralo chiubo dihthin zaikhoung machapadlu thinmibo 
tingmik tu takum machang manidboi. Haibo Tingmiktu Republic Day chiu kuwe. Haibo Ngee 
se India gu State dihshing hina gadi Chief Minister niu pengphai jusujiu takum pawan gacha- 
ngee tan tanne. India gu dihshing New Delhi gara State hina gasu chalui thiusimai chalem 
lemsimai kadalu wang maduilu Cha-ngee ye. India gu Chaphi -rimai,Tadui-rimai,Tingkugen- 
rimai NCC, Police khatdi ariak nahmai dung kamsi simai kadalu Delhi gu Vijay Chawk chiu 
kubo bam gasu India Gate katang parade tad tan tanne. Haibo tingmik naih India gu charimama 
kawi wibo pazat-zat phungpad maihina ga ngaolen khai tan tane. Nkiujiu haibo tingmik ga 
Tingku-rimai dung niu paliu dekatang charigu plane kamsilo chiubo maihina suang gakamlen 



lenne. Sichiujiu “Republic Day” India gu Cha-ngee ruang 
ga wikachangbo khatdi chunwi kachangbo Xgee thiu-e. 
Haibo tingmikgasu India maigu charimai kamsi, tathiu- 
chari leng pawan machang kadenjiu bambo lunlung di 
lenkhai-e. Sigasu, India lengpapum pipadjiu chariga 
shaikhai mimai dunglengdi chakhuongthiukhaibo maksai 
thuonkiubo tathuon kengjiu pikhaikhaiye. 

TIEXALIKIIE: 


I. Maniubo nkaklo. 

i) . India ga pazan katadbo namdih dejiu bamlo? 

ii) . Delhi ga bambo pazan katadbo bam mangiu jan dinlo? 

iii) . New Delhi gu kadih hanglam tadkinbo train npui jan dinlo? 

iv) . Dekamjiu IndiaguprathiuboNgeedi dungse Delhi gamanid mawi diangjiulo? 

v) . Independent Day gadibo bamga khatdi sao niu India gu dihshing ga pengphai 

jusulo? 

vi) . Debo naih India gu Dithin(Constitution) zaise tadsu raikachanglo? 

vii) . Republic Day, Delhi ga sao sao kumai wang parade tadlo? 





18 







PADUAN-12 
CIIARASHY BANG 



Pakuang khakpad Charashy pum, 
Palinpum n-gangga pashiw. 

Zibam me maikhat niudi 
Makiang khai mak bij iu S 
Naikhat, naimik nbiw niu 
Koina buong ngut makiang khai, 

Pasaibo naih ting dui niu 
Koina luangngut makiang khailan 
Sulo zithengde! Nang tienra keng bamme 
Chalinpumse naimik nai 
Tingriu niu makiangbo khuon 
Chiulu pamang kum pachang kum 
Pazu mahen pad ramkeng lam phui, 
Wichang-e kadihri hai! 

Ramkeng lam pad pazi gasu sulu, 

Tatien dung khonbam niu patu 
Pawan hah changde pa-ngiudon tienra. 


TIENALIKI1E: 

I. ManiuboNkaklo. 

i) . Palinpum se saotu din kaaah jiulo? 

ii) . Charashy bang nai sao tu din kadah jiulo? 

TADUAN-13 


AHANGGIU NAINBIUGIU 

Kadih damkiu karai ga Ahang giu nai Nbiu giu hai rampen marai thiujiu bam niu-e. Ahang 
hai akhangmai khatdi Nbiu niu npui mai-e chiu dinne. Sichiujiu, panai marai thiujiu bambo se 
chamai nah leng wa kawi khat kamlubo sai su niu kalek thiukhe chiu chamriatlu kadih ga kiu 
Hamai ram gasu singgiu thiuj iu luangkum Zeliangrong mai ramrun lamsu adaukhe; sigasu, singgiu 
thiujiu luangkum pagen majat-mui lam taning kadamjiu nchunsai mathak nian niu singgiu feh 
chiura chunchamlude. 

Ahanggiu sera panai ladriat saisuijiu niansai taning kadam chunsai mathak chiukinbo tingga 
naikhat Tinghainiu Biugiura chun-nian simakjiu taning kadamjiu luangwang mide chiujiu khang 
Ahanggiu khuga paokhaide. Akhanggiu ra maipiu maibidi paningh hahjiu taning kadam kum 
kadam mak kum chiuj iu luangkinbo tingga Biugiu suan kasabose silu palung poamj iu pahgiu 
khyen-ga taning kadam matuntahjiu Biugiu tuhakumde. Haichiujiu, Akhanggiu se Ritiangnam 
ga luangkum tangbo ting ga Agagiu tudi Biugiu niu Remhan (Tashen) tu langkhang pagiulam 
luang aruap khaira hemlu niude.Paliu ladriat sai suisai, Agagiuse Piuluang (Miuning) gasu luangpat 
Ritiang mai nam Nyukakkiga luangkumlu Ahang giu ga aruap khaira dinkhai bowe; chiudi, 
Biugiu niu patu suan lubose silu palung poamjujiu Biugiu tu luangkum thontapjiu luang tadne 
chiu maninglu taning di kadam tahjiu nchun-nian simakj iu luangkumde! 

Ahang giu luangkum Biugiu tu thontapjiu luang tadra kamsubo ting ga Biugiuse kapjiu pah 
maode kuak khailo chiu khengju mijiu Ahang giu sedi palung kasut khaijiu Biugiu nai luang 
aruang tad lanmide. Haichiujiu, Ahang giuse pagiu khyen-ga taningdih kadam mawi lumak 
sigasu, Biugiu tu habo jeng niu pakhuan di tandiang we. Biugiu sera pagiu khyen-ga taning 
kasiara kadamlu dejachun nian simakjiu kadambo don niu singgiu kadibo kakikum kadam 
mawilu makde. Siboriga, pah pasuan shabo donniu pagiu ga bambo chakha dungsedi Ahanggiu 
kha kumj iu tiuh witang makde.Nbiuga bambo tashen di palung riak shadiang-e sigasu, shenchang 
suang shenruang keng-e chiu kating mai niu dinne. Sichiujiu, khangnia kawi thiu lubo saira 
hanglam kum taning kasiara kadam mawilu-e chiudi, Zeliangruang mairam gara Biugiu pasuan 
kashabo don niu taning kadam mawi dialu makjiu aliu Zeliangrong maisan shabimide chiu 
dinbam niu-e. 


TIEN ALIKHE: 

I Maniubo nkaklo. 

i) . Ahanggiu nai Nbiugiu kadih ga singgiu thiuj iu luangsu ramaga panai niu nde ladriat 

thiulo? 

ii) . Agagiu tu hiamraNbiugiu sao tu langkhailo? 

iii) . Nbiugiu pason kashabo ahanggiu niu silu nde kamlo? 

iv) . Nbiugiu pasuon kashabo niu saoram mai zadleng shakachanglo? 

v) . Ahanggiu nai Nbiugiu chamchangj iu bam niusai panai nde kamluralo? 

vi) . Ahanggiu tu Nbiugiu niu pamao khengjiu hiamlubo sai nde padmilo? 

TADUAN-14 


MAR AH BO GASU MARILULO. 

Chapum wibo hai kachia rangkang suangdi paman kung diangboi.Siniu, nang nahdao gasu 
napum tu nkhi mawira pageng bamchang bambowe. Apum wilu maksai ariak di katisilu lakge. 
Akaamai nai ariaky lam mengphiu machamlu chawan ramliang wangbo wan ga mathen macham 
radi ngamlakge.Siniu, chapum wirabose aben ga bamme.Chapum wijiu bamra pahang ga wa 
kawi kasia dinlenkhai bamme; ken mawilu, simawilu tien mawilulo. 

Aliu niu tenrabo nai tenmak rabo: 

1. NchunZimajilo khatdiNson Su majilo. 

2. Katiu pawan gatiu mawiloxhagan tiuwibiditiu shabidi pachanggatiu ju julo. 

3. Katiu tiurabo suang ga chaben khiumasan tan tanlo. 

4. Katiu tiura maga akuang apiang khiumasan tan tanlo. 

5. Chakha chami suang pyubon madiabo tiu makenglo. 

6. Chapum wimak rabo tatek maksai tiu manyu sak manyubo tek-jao wadaodi tiu-sak dulo. 

7. Makhotpiu wadao di tup dulo,Makhotpiu niu taliupadbo pot tiudulo. 

8. Lankmin makbo chakha-chami tiudulo. 

9. Lankshat makbo du igi wadao di sakduio. 

10. Thiurah kathiyubo nai matai kahumbo tiumakthen chapum leng wiye. 

11. Chaben tik kuang khat ga mathiu tik aruong dulo; palamra, haikumbo gasu charah kasha 
kengjiu leniubui-e. 

12. Shenky gatania masan simakjiu katiupot panglyu lyutiu dulo. 

13. Charahy tiu machangbo niu wiye; chiudi, kakhiangboshy tiumakeng dulo. 

14. Chapum gu mathen hinatingmik machang mathen tan tanlo; chiudi, mathen nkiudulo. 

15. Maipon-mainia katha masan mawilu makbo pangkhai khai aruong dulo. 

16. Wadao di chahyu katha (tooth brush)pachi-panah gu bamdi thin aruong dulo. 

17. Zibo wan ga chaphai niu chapi takumdulo. 

18. Tazi phai katha masan tan tanlo. 

19. Chaphai-tanih katha masan siaklu khatdi kam masang lubo sai niu piyulo. 

20. Suisai naimachang nkhiu tan tanlo. Nkhiubo wan gaarun, abe, akonki hina khiu masanlo. 

21. Ai ntin pi wadao thengkhai dulo. Plamratinlit ga taniabo kam masan maksai katiu tiubo ga 
charah kashabo rik kengjiu tiutaman khai-e 

22. Tamut lubo sai arun tadui niu khiumasan tan tanlo; aben di sabon niu khiu masanlan tan 
tanlo. 

23. Tamut majungky pawan machang chapyu khailu kam masankhai khailo. 

24. Aky wanjeng kam masan siak siaklu lunglo.Kachababo pottabitjin-jamakjiu pakliai kam 
mawilu pabam khatgathonkhai maduilo. 

25. Arab kashabo akaamai tu lenmakraatai, ajun, aba, aniunet katiu pot mungga wadaodi 
pimasiu khai maksai thidkhai dulo. 

26. Tingriubo wan ga pij iu api wadaodi maden timkhai dulo.tingriu ga apumdi maden tim makthen 
wiye. 

27. Aphai-anih khatdi aphitop katimbo wadao di khai matheng dulo. 

28. Tingthiubo wan ga wadao di tadui baadulo; nkhiudi khiudulo. 

29. Tadui baa matheng dulo. 

3 0. Shingtang maksai shingpek khuang kadao daobo khoilu amun ga khaij iu pang mom momdulo 
khaddi ahiu chidulo. 

Aliu chamainah hai kadih riga lungwi singkhiu bamdi apum shamisai pageng khatdi 
hahbowe.Wa kawi kengjiu siludi apum niu tenlu maksai gengmak diang-e.Kating mai niu 
dindiabo kum,”Apum wibo hai chalanhne”chiubo ladkeng se wikachangbo khatdi maji 
kachangbo kadincham khatle. Apum niu wimisai ai niu tiuni-saknibo tiu-sakngamme. Apum 
shamisai tiuwi wibo amung ga khailu tiudao lak kammi raye. Siniu, aliu mathiu papum pum wira 
karambo hai ningting kachangbo khatdi wi kachangbo tienkamme. 

I. Maniubo nkaklo. 

i) . Nang lungsingkhiulu napum shagap tahnimamaksai kalek shabamdi napum wijiu 

lungbamnilo? 

ii) . Chapum wiraleng wa kasia pilen khai bambose pariak dejiulo? 

iii) . Nang katiu tiura maga nde gu kamralo? 

iv) . Nde kambijiu, thiyura kathiyu, matai kahum khatdi charashy kakhiang tiu makeng 

dulo chiu jiulo? Haidungse tiusai nde de kasha pad lo? 

v) . Api tingmadenjiu tadsai derah marah silo? 

vi) . Makhotpiu matimsai apum gu demania sharai ralo khatdi nde rah marah ralo? 

vii) . Tingthiyubo Ion tadui basai khatdi khiusai derah marah ralo? 

viii) . Aitin thenglu kam masan makj iu katiu tiusai dekum ralo? 

ix) . Aky khen ga kam masan maksai ndekumbo rah marah ralo? 

x) . Aphai-anih khatdi aziphai katha kalang makj iu lung tania sai asai suilung ra khouring 

poina khangnia wangtan tanne.Panai zan dinlo? 

TAD U AN-15 
RANGKANG 


Kadihri ga chamainah niu shai-thiyu khaira pingmak kachangbo khatdi arat, gatiu 
pingmakbo mania hai rangkang side! Naliu ariaknah dungdi rangkang niu maksai tuhoi haichiu 
ariak katijiu bam niu lakge.Chamainah leng Tingwang hang gara rangkang tu maning makung 
kachangbo khatle. Khangsia maira rangkang tu charah kumjiu kahum jiu pavang thiu kin mai 
kengjiu bamme. Kadirih thin malai kasu rangkang niu makjiu kakiniu ngam makge. Sichiujiu 
rangkang hai dechiu thinsu houmilo chiubo aliu mathiu kasia simaksai shaye. 

Karai katingmai ken gararangkangthiujiu bamniu sonmakge. Chapot nai chapotnkhiajiu 
lung bamniu-e, chiudi, chapot nai chapot nkhiabo hai chalih alimai leng ra chabang karipbo 
khatle.Siniu, pawan saisui chamai nah gu pageng bambojengniu rankanggi hai taliu padie. 
Rangkang gi hai copper niu taliu padbo rangkang gi, silver niu taliu padbo gi sigasu kachia niu 
taliu padbo rangkang g chiu paman kakung kala thiujiu kating mai ken ga pawan katheng thin 
wang lanne. Chapot maksai khouring karai akhiajiu bambo lonsuangra wibi deja sang tabin 
tadjiu chalih alimai leng rangkang gi phung mariubose ripbo jeng niu ariak gum gasu taliu padlan 
chiujiu tuhoi aliu thin bambo rangkang gumse masensamjiu phung mariubo leng widiang-e. 
Rangkang hai chawangdi kadihriga kengjiu bambo kum rangkang zandi tarn tamjiu, bamme. 
India gu rankang zan niu Rupee chiu kuwe. Sikumjiu, USA gu rangkang zan niu ‘Dollar’ 
Russia gu niu ‘Roube’ Europe mai mathiu gu niu ‘Euro’, U.K gu niu ‘Pound’, China mai gu niu 
‘Renmminbi Yaun’ Isreal-Shekel, Japan-Yen, Thailand-Baht, KoreaNhang-Nri gu niu ‘Won’ 
Bhutan- ‘Ngutrum’ Indinesia-Rupeah, Myanmar-Kyat Vietnam-Dong, chiujiu kadirih ga 
chawangdih 196 bambo lungga kakengra pram maigu rangkang pazan tarn tamj iu bamme. 
Kadirih pakhiang naga tadkam mibo rangkang seniu US Dollar niu thiu-e. Europe wangdih 
hina gara Euro niu tadle. Kadihri gu wangdih hina gu rangkang hai paman ncham makge kaku 
kanah thiu-e. Dinchampan j iu, thaiting gahai India gu Rupee nai U S gu Dol lar nkhia ne sai USA 
gu Dollar khat ga India gu Rupee 40-45 lung ga piraye. Pawan saisui paman khang-khang kiu- 
kiujiu bambowe. Rangkang niu haichiu kadih wangdih hinatu pijiu alam khai bamme. 

Rangkang hai majibo gasu daulu majibo ga thin khaisai kavang kawi khatle. Chiudi 
maj imakbo gasu rangkang phiulu lungsingkhiura kamsai Ai niu rangkang vang thiu miraye. 
Chamai khatniu rangkang vang thiumibo saira, pachi-panah, papui papiu khatdi lunglak lungchariu 
maitu lungsabo lungchun khatdi bamtah miraye.Rangkang vang thiu mimaira panao panah tudi 
rangkang nai nkhia suibo ringting ga lungmi raye. Sikum mai ringtingra manai agyibo pakhuga 
khatdi bamlan lakge. Siniu, nah dausu rangkang tu pij iu avang thiulukhe. Apui apiu tu rangkang 
khat niazeng niu suanjiu aratbo cham dinjiu lungmidukhe. Alengpagengbamsiakbo garangkang 
tu thinkhe, Ai ringbam bijiu rangkang bam bowe. Ai shaimi sai rangkang niura paronna 
lungsilakge, mai katam mai khang khat sai suilu lunglan miraye. 

TIENALIKHE. 

I. Maniubo nkaklo. 

i) Rangkang machapad makhaga dechiubo jaiga chalih thiu bam niulo? 

ii) India gu rangkang zan dechiu kulo? 

iij) US, Russia khatdi UK gu rangkang zan dinlo? 

iv) Chamai kakeng niura rangkang tusao nai kadajiu lunglo. 

v) Rangkang hai chawang leng wima? kavang leng wilo? Pramba masanjiu dinlo? 

TADUAN-16 

TAKIPUILEE 



Alem niu singgiu maahri ga machen; 

Malee niu duinai maahri ga tad, 

Kamuong niu Tingpuk ga lemtad. 

Haisuang kawi nde nang ngaolo? 

Singgiu dung riga kafaniu duanken, 

Haidi phuibo gaalung kimme. 

Chiudi, Tingpuk nai shingbang ton ga 

Duonkhai bambo nbungbo kafa.se niu 
Tinggen nai kadih kak ga npui thiuj iu 

Alamkhai nbambo Takipuilee niu withuwe. 


Christina Georgina Rossette. 


TIEN ALIKIIE: 

1. Haibo luishingse siphu luio. 

TADUAN-17 

KAMENGHBO SINGNAH 



Nam khat gu lanpch khatpatah npiu mainah khangniatu majanglu lungbamniu-e. Katingbo 
piusera ningting-e chiudi pasairiuhbo piuse rapaten don sij iu kadin piudeja menghchang menghbo 
nahye. Pawan saisuijiu sibo nah kaniase lungtan khangde chiudi panai pehra suankiujiu watiendi 
thiusilak mijiu sibo singnah kania siniu chaky ngam hina kamsude. 

Naikhat nson, pachi katingpiu se chalulam tadramahga pasai riuhbo Munsorung tu haichiu 
kanuidiaye, “Awangpiu, naimik kabiuhpiuton ga kummisai matompui tu chariang khin milo, sigasu 
apui tu tadui malum mathiyu lu nkhiu khaibilo”. Haibo lad din dialu pachi Ashabou chalu lam 
tadmide. 

Pachi tadmibo sai Munsorung pachi niu dindiabo kum chawan ramliang wang naimik 
kabiuh pyuton ga wang mibo ga kabiuhpiu ga buangkhang paton rat kaduilu kabui puitu siga rat 
khailu pahniu phut khaibo wan ga kabiupiuh se kepkheng chiukhang kabuipui tu maseng shat 
mide. 

Sibosai, pachi niu dindiabo ladkhat maningtaolande. Siniu, tadui malum tahkad kadlu 
tathikuang kadibo khat ga papeh tu ponpad maj ikhailu tadui kathiyubose jonkhaide. Papeh papum 
sonju mijiu malai silakbambo rigaduilum langmalaakad kad kalubo niu duijonkhailan bibo gara 
shaitron mide! 

Papeh pamun shai ngape bambo ngaolu tatau chiunijiu kheng 
bambo thakge chiujiu maninglu kareng gapad tatau tamlu papeh mun 
ga makad khaide. Haichiu, kabuak bambo ting ga pachi Ashabou di 
chalu tadlu wanglande. Pasai kariubo Munsorung gu kamenghbo 
tienkam hina tu ngao khailu pa-ngang hahpeh mide! Naikhat nakha 
cha-ngam kasia kamra malum khaidiabo ga matompui tudi papeh tudi kamshat kamkhai diaj iu 
pah alai hahj iu khat khatbidi papeh tu kashai nbaibo tien thiura leng meng charao chusulo chiu 
Munsorung tu langkhai lande. Munsorung papeh raoleng meng mathiu npui gang ga chukhai 
lande. Chawan tamiuram chiu wangbo wan ga kabui dung wang sibo chakhuam Munsorung niu 
papeh raoleng ruangkhai bambo ga wang juang khaijiu shaikhai kam mide. 

Nam maidungpaliu lung paom jiu pasaibo naih nson saoniu chakhuamse chukhgaibolo 
chiubo papou phiuwangbo ga sise, Munsorung niu papeh raoleng chukhaiboi chiubo silude! 
Kabuipou dung niu Ashabou nai Munsorung tu kabui man majonra dinde. Chiudi, panai shingnah 
kania majon ngam lulakbo jeng niu nam gu chawang khuga ladzan thiura majang wangde. 

Chawang niu paliu racham chiukhailu, wahinase Munsorung mengh zeng gasu Ashabou 
niu pabang ripbambo-e chiubo silude. Chawang niu nammai mathiu ga dinne; “ Anam ga kamengbo 
lung daobo chiubo hai mathiu sansiat de khat khat bidi anam mai mathiu niu kuak khaira mide” 
chiu din khailu kabui pou mai dung leng kabui manse paphan pikhaibide; “Anam ga kameng mai 
lungmakengbo hai mathiu chariu leng-e. Sigasu nkiujiu hairiga wakashabodi hahbowe”chiu 
dinkhailu param mai mathiutu hemkhaide. 

TIEN ALIKIIE: 


I. Maniubo nkaklo. 


i) Asha niu pasai riubo Munsorung tu pah chalu lam tad sura ga detien thiura malum 
dialo? 

ii) Munsorungbou matom tu dechiu chariang khin khailo? 
iif) Munsorungbou papeh tu dethak kamlo? 

iv) Munsorungbou papeh raoleng debo bam ga chukhailo? 

v) Munsorungbou gu chakhomki ga dekhao shai khailo? 

vi) Xammai tu chawang niu ndelad dinj iu hemkhailo? 

vii) Xamkhat ga saokum mai niu mathiu chariu leng phung wanglo? 

TADUAX-18 
TUHOI NKEN 



Haibo chamshing mashing padbo English liunah, Jacqueline Newman hai pruan na patu 
rocket thousimibo khatdi pagu Rocket khat bambo zai ga pakang maitu pagu rocket ga tuang 
lu tingku lam taki tadra khan bambo chamshingye, 

Wanglo, Akaamai dung yo! 

Khoi chahiu chagan lam taki tadjiu 

Silam lung bam mai ndekumio chiu phuitadkhe. 

Tingpok len lemtadbora npui shaj iu 
Kakadanbo khat nadi hahbowe. 

Makum khailo chahiu chagan lenkenjiu 
Tadsai, nang nadiw wilak ma? 

Nang di suitadra kaden lulo, 

Pawan tad matheng lakge 

Agu rocket hai tadra kadenjiu khon bamme. 

Manang dulo! agu rocket ra wichang 
Wibowe, Nang tuang khaisai sisune. i'-'ni;. 


TIEN ALIKHE: 

'I. Maniubo nkaklo. 

i) . Chahiu chagan lam lenronjiu tadsai dekum ralo? 

ii) . Sao niu pagu rocket tuong ra dinjiulo? 

TADUAN -19 

NEWSPAPER NDE PAGENG BAMJTU ALIU KENKINBOLO? 


Nson wanchak 6 ning ga Maranbou nai papou paky ga 
kacha sakjiu bambo Ion papou newspaper kenbamlu “Ass! 
thaiken gu chamainah dunghai chiu palungmakjiu maraa padde!” 
Maranbou tu kamcharen lop khaibijiu, “dekamj iulo Apou” chiu 
Maranbou niu papou ga maniu sude. Papou niu newspaper ga 
raokhai bambo pakhuon tanjiu kenpadde. “kadihri mathiu gu 
chalih alibo kyniathiu ndakhai bambo (Twin towers of World 
Trade Centre) ga Aeroplane nia niu wang thondau puakpadjiu 
siga kabambo chamai wajiu tu chaky pangkiujiu kakap shat kammide! 



Maranbou: 

Papou: 

Maranbou: 

Papou: 

Maranbou: 

Papou: 

Maranbou: 

Papou: 


Maranbou: 

Papou: 


Maranbou: 


Papou: 


Apou nangdechiu silujiulo? 

Haibo newspaper ariak pek ga raokhai bambo tuhoi I kenpad bambo side. 
Haise dedao padmijiulo? 

Danai niu haise padmibowe. 

Debo bam ga sibo kyku niase bamjiulo ? 

Haibo kyku nia “Twin Towers” haise America gu Namdi Newyork gasu niu-e. 
America sera aliu gasu diuchang diu milu dechiu haichiubo mazad mazadjiu 
chaladse singam lujiulo? Sigasu, pamengh di saoniu namhalu poiwangjiulo? 
Tuhoira kadihri hai kapoi nakha mibowe.Kadihri pake madai ga pad bambo 
praa kathiubo champao hina News Agency dung niu phiu maduilu newspaper ga 
raokhai maduilu rangkang 2/3 leng tacham hinase aliu gajonkhaijiu sise kenlu 
tacham kasan kengjiu silubo-e. 

Apou, nang dekamjiu radio di nking, T.V di phui, newspaper di ken chiujiulo? 
kadih gu tacham se thangna machambo makjiu ma? 

Yo, tacham hina macham ram rambowe. Chiudi news paper niu radio nai TV 
suong chalad kapad kangut dinmasan diangbowe. Hairi ga nkiujiu, newspaper 
ga feature, articles, chamshing, charahcham, comics strips, cartoon, films, ad¬ 
vertisement khatdi praa kathiubo notice kengjiu khai 
sanne. 

Apou, characham, chamshing, comics khatdi films sigasu 
cartoon sira delo chiubo kasia siye. chiudi, feature, 
advertisement khatdi notice chiubora simasan makge, 
haidung se detulo ? 

Feature chiubo hai naikhat gu padmibo champao 
makge(non-news). haisera, tuhoi tuhoi padbambo kadih 
racham lamga wakasimai dung gu machun, maksai paliu niu makhiam thiu aruang 
lubo gu paliu makum tu dinbowe. Haise niu aliu mathiu leng pageng bamchang 
bambowe. palamra wakasimai gu makum ga padbambo lamse chiubamne maksai 
chiusu raboi chiu dinkhaibo maksai pisi lenkhaibo gasu aliu di makum sanlu wakawi 

Maranbou: 

Papou: 


Maranbou: 

Papou: 


kengjiu sisanluboi. Advertisement chiu lansai wa katasan khat aliu 
sitoulu makhabo chapot kasan maksai simaksai daolak siakbo tacham 
kasan pisikhai sanbo tu-e. Sigasu, Notice chiusai maidung tu tatien 
khat lamga chiuraboi maksai chiumakraboi chiuj iu tacham masuongj iu 
ariak gasu pisikhaibo tuwe. Advertisement nai notification ra radio 
nai TV gasu di kambowe. Chiudi, newspaper gu kawibo siniu ariak gum 
ga raolu piwangbo jeng niu Ai niu kennibo wan gasu koina kenlu siluwe. 
Sigasu, tuhoi naliukengaraNewspapre hai ‘Internet’ gasu telephone, 
mobile maksai computer gasuniudi Ai, niu phuininibo wan ga phui luwe. 
Chiudi, radio nai Television (TV), gara paliu niu kapibo pawan ga 
nkinglu maksai khatdi phuilu maksai I nanglak kliaye khonlo chiu 
daolakge. 

Apou, News Agency chiubo hai desiaklo khatdi paliu dechiubo jai gasu 
kadihcham hai sao niu lumaduijiulo? 

News Agency chiubo ra kadihcham tuhoi tuhoi pad bambo phiu maduilu 
newspaper dung leng kadihcham se jonkhai khaiboi. Haibo kadihcham 
phiu maduira journalism katilumai rangkang keng keng pilu kadih 
pabam machang ga lang khaijiu kadihcham kawi kasha phiu maduilu 
Internet gasu paliu gu news agency ga langwang tan tan raboi. News 
Agency hai kadihri ga pazan tadbo kengjiu bamme;chiudi, India gu 
katang pasuk parip lujiu bambo ramkeng mai gu News Agency sera 
Reuter chiu kuwe. India gu sai, Press Trust India (PTI) nai United News 
India (UNI) side. Aliu gu kadih chiubora, North East India lung gadi 
aliu Liangmai nah Witoubou Marianmai niu lingsubo Newmai News 
Network(NNN) chiubo News Agency khat aliu sotga lengra kam 
mawijiu kambamme. Kaki kibo News Agency di kengjiu bamboi. Ra¬ 
dio nai T. V news gu kadih ri ga pazan katadbo ra British Broadcasting 
Co-operation (BBC),Cable News Network(CNN) hainia sidi khatle. 
Apou yo! Natu thuankiude. Thainai su Newspaper lam ga I di kengj iu 
sisanlude. Thainai gasu I di naimachang newspaper kentan tanlu kadihri 
racham sira kamrade. 

Wide, naimachang newspaper kenbo, radio news nkingbo khatdi TV 
news phuibo hai ajai thiura kamraboi sichiusai kadihri ga tuhoi tuhoi 
nde padbamlo chiubo cham pawan ga silusai aleng tasi kawi khatle, 
hainiu aringting ga aleng wa kawi kengjiu phungwang raye. Naliu nahmai 
dungra kenbo, nkingbo khatdi phuibo sung khangliu lui tu ronna liking, 
chalem nai Khangliu thiubo chamengh(movies) tu romia phuikinbose 
mathak maksai aringting ga tatien kawi tenrabo sung pawan kam 
mahahlujiu pasai niu chuak bamdi kalan lulakge ningtingsilulo. 

TIENALIKIIE: 


I Maniubo nkaklo. 

i) . Twin Towers of World Trade Centre hai debo kadih ga khatdi debo namdih ga bamlo? 

ii) . Newspaper gu champao nai Radio khatdi Telivision gu champao ka npekbo ndelo? 

iii) . News Agency niu nde ngam kamlo ? News Agencies zan 7 dinlo? 

iv) . Advertisement nai notification gu ka npekbo dinlo ? 

v) . Cartoon nai comic gu ka npekbo dinlo? 

vi) . Paman mala kachangbo kadihri champao se ndelo? 

11. Pahang ga raokhai bambo bam ga machang kamakbose nang niu maninglu raosan khai lo. 

a) . Amik niu phuilu khatdi akon niu nkinglan chiubo kadihri champao zan se_ 

chiu kubowe. 

b) . Akon gasu ronna nkinglu sibo champao zan_chiu kuwe. 

c) . Amik niu phuilu kenbo champao zan tu_chiu kuwe. - 

d) . Kadihri gatuhoi tuhoi padbambo phiu maduilu newspapergatachamjonkhaibo zan 

se chiu kuwe. 

TADUAN-20 

COMPUTER DETCHIU TALIU PADMILO? 


Sikhaibou chamengh ariak khuong khat phui wangbo ga computer mengh ngaolu 

pakaabo Suonghahbou ga ngao len khailu maniu-e. 

“Akaabo! nang computer lun ngao matai mima.? 

Suonghahbou: Yo, computer lunra ngao khaimine. Aliugu 
ariaky ga computer class nahmai dung tudi 
khaiye. 

Sikhaibou: Ass! naliu gu ariaky ra wiyeno! Aliu ramlam 

bambo ariaky dung gara computer khaddi 
hah khaye govt, niu kasiara njanne chiuwe 
electric wang mawi makbijiu ngaomatai 
makge. Naliu gu ariaky ga computer kati 
bamsai computer gu racham atudi 
dinkhailo. 1 di dechiujiu computer hai thinsu milo, sao niu taliu padlo khatdi 
computer niu nde katang changam kam ngamlo chiubo sikhai niye. 

Suonghahbou: Akaabo, nang niu maniubambo dung ra I di sison makge. Aliu gu computer 
katipao Mn. Ajengbou ga maniu mataikhe.Wuiga pah tad wang kinne. 

Suonghahbou: Chaibo! natien puchang pubam tahlakge chiudi anai tu computer gu raha 
dinkhaikhelo. 

Ajengbou: Oh! suiye nanai sinisai kasiara I dinkhai bine. Computer hai pariak chakbo 

gathin npiubo mania (calculator) khatle. Computer ga characham kakung 
kungbo machaokhai maduilu nbai khaibo di suiye. 

Sikhaibou: Chaibo! Computer hai dedausu taliu padlo khatdi dedao niu thinsu milo chiubo 

dinkhailo? 

Ajengbou: Computer hai Jisu Khrista lungwang makha ga takum 1600 (BC) suang lam 

su thinsumiboi chiu mai wa kasi mainiu dinne. Karai gara haise wa pariak 
chakbo lengronnathinjiu bamniu-e. 

Suonghahbou: Chaibo! Nda katingmai apou ape kenlam pariak ndechiu chakbam niulo? 

Ajengbou: Katingmai ken lam aliu kadih gara rai kachangbo ga paliu njung-cheng gasu 

pariak chakbam niu-e: Sibosai, shingphi 

pek maksai tatu poi poina khoilu pariak _ __- 



chak lanne. Sichiujiu, pariak chakpadbo 
se nbai khaimak daolaksai chariang 
tabapeh ga chaklu guakhai bam niu-e. 
Chiudi mairam lamratalumpi siu kum 
tatu niu kam npumlu khai madui-e. Sibo 
zanse abacus chiu kubam niu-e. 



Chaibo! Saoram mai niu abacus hai taliu padrai kachanglo? 


Sikhaibou: 





Ajengbou: 


Suonghahbou: 

Ajengbou: 

Suonghahbou: 

Ajengbou: 

Sikhaibou: 

Ajengbou: 


Sikhaibou nai 
Suonghahbou: 

Ajengbou: 


Abacus haise China mai niu taliu padrai kachang-e chiu dinne. Sichiujiu, pawan 
theng khangbo ga abacus gasu pariak chakbo mania (machine) gasu phuilu 
sisuong kawi kawibo khit khitjiu taliu padsanlu wibi bi khangmiboi. 

Chaibo! Saoniu pariak paronna chakbo mania (mechanical calculator) se 
phungpad khaijiulo ? 

Haibo mania se 1647 kum Mn. Blaise Pascal chiu kubo French maipiu niu 
phungpad khaibowe. 

Chaibo! ProffessorNikulus Wirth chiu kubo piu sira saolo? Mn.Blaise Pas¬ 
cal nai nde padlo? 

Oh! sibo zan sera Mn.Pascal niu taliupadbo mania gu program zanne; chamai 
kachangbozan makge. 

Chaibo! Thaiken gu computer haise sao niu taliupad siakjiulo? 

Dinmibokum, pawan sai sui khang khat niu phungpad diabo mania tu phuilu 
wa khaisan zat zat khangjiu thaiting gu computer se padmibo-e. Haisedi wisan 
khangjiu bamme.Hairi gakamsansi lakde chiubo bamson lakge. Sichiujiu, 

1671 kum German mai gu Mathematician pazan katadbo piu Mn. Gottfried 
Von Leibnitz niu Mn. Pascal gu mania tu phuilu sisuong wibibo thak ga pariak 
chakbo thiak madai se khaisanlu taliu padde. Sibosai, 1823 kum English mai 
piu Cambridge University gu Processor pazan niu Mn.Charles Babbage chiu 
kubo khou niu mechanical computer khat taliupad lande. Sibo mania zanse 
“Difference Engine” chiu kuwe. Sibo mania niu Algebra formula di kengjiu 
khaisanlu, mathematics khatdi statistical tables di digit (paria)20 katang gura 
paronna chak mawijiu chak ngamme. Sichiujiu, Proff.Charles Babbage tu 
tuhoi katang maihina niu “Tuhoi ken gu computer phungpadbo gu 
Papiu”maksai “Father of modern computer science” chiubo zanthuon 
pikhailujiu chakhuang thiujiu bamme. Sibosai, 1889 kum Mn. Herman 
Hollerich chiu kubo USA mai piu niu “Tabulating Machine” khat paronna 
pagiak di, pariak. di kenlu chak ngambo maniase taliu padlande. Sigasu 1944 
kum Dr. Howard Aiken chiu kubo piu Harvard University, USA gasu “Harvard 
Mark I” chiu kubo “Electronic Mechanical Computer” khat macha padlanne. 
haise,tuhoi kengu computer leng tason kawibo khat thiujiu donsu diabowe. 
Sibosai, 1945 kum “Electronic Numerical Integrator and Calculate (ENIAC)” 
chiu kubo mania kawi khat Pennsylvania University niu USA mai gu chari 
mania leng taliubo gapageng kabambo computer kawi khat machapad khaiye. 
Sigasu, Mn. John Von Newman chiu kubo Hungarian mai gu mathematician 
khat niu computer gu “Memory Program khatdi Data” ga thaidao ken gu 
computer ga praa kathiubo mania se taliupad diaye. Haichiuj iu, computer gu 
racham hai pawan sai sui tuhoi wibi bi khangjiu aliu chamai ringting ga 
computer jo umaksai ringsi lulakmibo wan wangmide! 

Chaibo! natu thuankiuchang thuankiude. Thainai nakhu gasu computer racham 
kasan kengjiu sisanlude. pasaidi pawan kachabo ga anaitu computer lam ga 
katisan khai ianlanlo. 

Yo, maomakjiu dinkhai lanne, nanai kaamai kakimai tudi majanglu aliu gu 
ariaky Computer Centre ga wang katilulo. Computer dechiu taliu padmilo 
chiubo siludi computer thinsi maksai pageng khatdi hahbowe. 

TIEN ALIKHE: 


I. Maniubo nkaklo. 

i) . Katingken mainiu dechiubo jaiga pariak chakbam niulo? 

ii) . Abacus chiubo hai detulo? Saoram maizat niu haise taliupad railo? 

iii) . Sao niu khatdi debokum su “mechanical Calculator” hai machapadlo? 

iv) . ‘Prof. Nikalus Wirth’ hai saosiaklo? 

v) . Saotu “Father of modern computer science” chiu kulo? Dekambij iu patu haibo 

zanthuon se pijiulo khatdi pagu machine zanse dinlo? 

vi) . ‘Harvard Mark V se ndelo? Saoniu taliu padlo? 

vii) . ‘EN1 AC’ chiubo se ndelo? Pazan dinmasanlo khatdi saoniu ndeleng, ndebokum 

taliupad lo? 


TADUAX-21 

CIIAIIIUXITU PI1UILO? 



Chahiuh tu phui matailo! 

Tingpok lam ben banshat bamme. 

Apui yo! nangdi phui matailo 

Vluongziuh lam masim rim rimlu benbam. 

Danaih gu Nidkak gara dekumlo? 

Tathupi kasiambo kum poina khaboi. 
Xaikhat pad dibi naikhat pad dibijiu 

Thainai ra 'O' mengh kum maweng mide! 

Manuanri ribo chahiuh yo! 

Nang nbiw niu akamun ga thaobenknai 
Nagu kabenbo nbiw seniu - 

Agu ariak dungdi phiu ngaolu! 

Natuntaomaguijiu bam bo 

Benra rajiu bambo chagan dungse 
Natah nanah mai dungma? 

Haidung di nakumjiu mai masenne! 


Eliza Lee Follen 


34 



TADUON -22 

PRAA KATI1IUBO TINGMIK 


Siniliu: 
Katipao: 

Stsanniliu: 

Katipao: 


Stwibou.: 

Katipao: 


Chaibo! Liangladgasai praakathiubo tingmikchiu English lad gasai ‘Red- 
letter Day 5 chiubose ndetulo ? 

English mainiu ‘Red-letter Day’ chiubose tuhoi aliu India mailengra “Inde¬ 
pendence Day” nai “Republic Day” side. Sigasu.Maikimai (Manipuri) lengra 
“Khongjom Day” nai Patriots Day” siye. Aliu Naga maidi “Independence 
Day nai Republic Day”tamjiu bamme. 

Chaibo! nang niu dinkiu mibo praa kathiubo tingmik dung lam ga aliu tu din 
mawi khailo. 

Wide’ raijiu “Independent Day” lam gadinkhe. Haibo ladkeng se Lianglad 
ga chalipad sai maihang gakavang kumjiu lungbambo gasu duaklujiu khenrang 
thiujiu lungsui mide chiujiu chunwijiu changeebo tingmiktu-e. Indiamaidi 
karai gara Brittish (English) mai hang ga kavang thiubam niu bo-e. India mai 
chuncham kamakbo, khat niu khat tu manmabo khatdi paieng ron ronna 
tatien kathiujeng niu pawan katheng Kakamai zad hang ga kavang thiujiu 
lungwangmiboi.Chiujiu,Takum 1857 gachawangkasianiumaluanglu English 
maitu India gasu hathonra chari thiusude chiudi ngamlu makj iu pawan katheng 
English mai hang ga kavang thiu wang Ianjiu Mn. M.K.Gandhi khatdi 
Jawarhalal Nehru paliu niu papi thiulu India mai chalun kalung tu khenrang 
thiubo lam ga kawi-kashapisi masan khailubo sai niu nam puinah chalun 
kalung chunchamjiu malai subo gasu English kimai khengh ngamlakjiu India 
tu khenrang thiurasuikhaide.SichiujiuNkhamhiujengtung 15,1947 ga India 
niu khenrang thiumibo tingmik tu takum pawan wangsai manidj iu chakhuang 
chan gee thiutan tan bamboi. 

Chaibo! chi'usai aliu Naga mai khenrang thiu makhalu dekamjiu sikumbo 
changee bamj i u lo ? 

Nang niu maniu bambo ladse maniubui siakge. Sibo lam ga I masanjiu 
dinkhaine. Aliu Naga mai ra Kakamai niu chari ngut makha ga nam khat khat 
hai khenrang thiuj iu lungbam niuboi. Sibo wan gara nam khat niu khat tu chari 
thiujiu khat khat tu kakungchalungsabo hahjiu lungbam niubojeng niu Kakamai 
dung niu chari ngut aliu tu ngamlu aliu dih hai paliu chun maningthiujiu jutam 
tarn khaimide. Sichiujiu, aliu Naga mai hai lungchariujukhangbo wan ga aliu 
Hamai maksai Zeliangrong maipiu Mn.Jadonnang niu majanglu aliu zad di 
khenrang thiujiu lunglan raboi chiu Kakamai tu 1920 ning gasu chari thiusude. 
Chiudi, patu minlu 1929 kum English kimai niu Imphal ga nkhe shat mide. 
Sibo sai di Riliu Gaidinliu niu majanglu chari tadkiu lande; patu di chari mainiu 
minlu kavangky ga khaison na lanne .Jadonnang sai Gianmaipiu A.Z. Phizo 
niu majanglu Naga Club chiu lingsulu Naga mai khenrang thiurabo lamga 


35 



Siniliu: 

Katipao: 


Sisanniliu: 

Katipao: 


changammaranjiu tadkiu lande.Sichiujiu,Indiamaitu khenrang pithiu khairabo 
lamgameng 1925 kum Simon Commission chiu kubo fom khat India gawangbo 
wan ga adaode. Siga, Naga Club gu papi - praa kathiu maidung meng Naga 
mai ra India mai nai lung aruang lakge paruanna lungtam miraye chiu dinbo ariak 
khat pikhaide. Siga, English kimai walengdi chak khaimakge. Siniu,Naga mai 
gu khangkiang maidung Delhi gatadlu M.K.Gandhi gamengNagamai ra India 
mainai khatthiulakge khenrangthiujiu lungtam miraye chiu dinlanbo ga Gandhi 
niu wide chiusai naliu niu lunisiak sai India mai suang ga naikhat mathonlu khenrang 
thiumide chiu senpad midi wa kamao hahye chiu din bijiu paliu niu wangNaga 
mai ra 1947 kum Nkhamhiu jengtung 14,ga khenrang thiumide chiu senpad 
raimide. Siga, India mai praa-thiujiu Nehru palung paomj iu Naga mai ram ga 
chari thiura charimai kengjiu lang ngut kami jeng niu Naga maidi haitu aphen ra 
NNC chiubo fom lingsulu chari thiutad miboi.Naga mai ra wadao di India mai 
hang ga bamkhai makge chiubo lenbo thiujiu tuhoi Phizo ngamlu lakmibo sai 
Th.Muiva, Isak Chishi Su khatdi Khaplang paliu niu aruong lu NSCN chiubo 
fom ling kadat padlu wibo tingmiktu tuhoi katang manidjiu bamkhaboi. 

Wide, chaibo! aliu Naga mai lam ga wa kakeng sisanlude.Chiudi, ‘Republic 
Day’ dekamjiu manidjiulo chiubo lamgasikhaisan niye. 

Majiye, Republic Day lam gadi simaksai daulakge. Siniu I dinkhaibine. India 
gasu English mai tadmibo sai India gu wa kasimai wang maduilu India kadih ga 
lungbambo chalun kalung niu dithinpao leng kadarabo sangno chawang chiuj iu 
mai khangkhat kikhun tu pilakge. Chiuj iu chalun kalung chunwi duanwijiu lungra 
India gathin-npiu rabo dithin gu tachengtazai (constitution) taliulu India ga lungbam 
mai hinarakaku-kanah thiuson makjiu machamjiu lungraboi chiu chapkhailu Dr. 
Ambekar tu pi pakhangpi thiulu hai dithin zai se machakhailu sibo cheng-zai se 
1950 kum Chabamhiu jengtung 26 naihsu mathiu niu suide chiuj iu tad sumibo 
tingmiktu manid bamboi. Sikumjiu, aliu Naga mai di Kanahhiu jengtung 21 naih 
machang Republic Day chiuj iu manid kinboi. 


Thuankiude, chaibo! Aliu Republic Day lam gara simasan lude.Chiusai nde 
kambijiu Khongjom Day nai Patriot Day hai Maikimai dung Manipur ga manid 
bamjiulo? 


Maikimai dungdi karai gara tuhoi paliu niu lungbambo 
ajengning gase khenrang thiubo chawangdih khat 
thiujiu lungbam niuboi. Chiudi, English kimai niu chari 
thiungut Khongjom chiu kubo bam gase chari thiu 
thiuwang paliu gu tatan chahot dung kengjiu 
shaikhaide.Siga, pazan katadbo charipi Paona 
Brazabasi chiu kubo piuse 1891 kum Kajinghiu 
jengtung 23 nai shaikhai mide. Sibo tingmik tu L 
Khongjom Day chiu mathaklu situ maning taujiu tatan chahot dung raobam ga 
charapien katkhaijiu manid bamboi. 

Sigasu, Patriot Day sera Khongjom gu chari ga 
Maikimai niu English kimai tu ngamlakjiu paliu gu 
charipi dithubo, Mn.Thangal General nai chawang 
nahpiu Mn. Tikendrajit tu minlu 1891 kum 
Xkhamhiujengtung 13 kiunaih Imphal gachariang 
niu nkheshat mibo tingmiktu maning taujiu katan 
kahumai padih tu kakungmai tingmik chiu kulu 
manid bamboi. 

Ariaknah dung: Thuankiude, chaibol thainai aliu 
wa kawi kengjiu silude. aliu di tankhang sai adih 
aram leng wakawi kengjiu ticnkhaira matanra mide. 


111 N AIJKIIE: 

i Maniubokenkaklo. 

1. Nde tu ‘ Red Letter Day’ chiu kulo ? 

?.. Nde kamjiu ‘Independent Day’ nai ‘RepublicDay’ hai manidjiulo ? 

3. India mai khenrang thiura matanbo gasao sao niu papi thiujiu karnlo ? 

\. Naga mai khenrang thiura sao niu kamrai kachanglo ? 

3. Naga Club hai debokum sao niu lingsulo? 

h. Naga mai khenrang thiura sao sao niu papi thiujiu kamkhailo khatdi kamhamlo? 

7. Thangal General nai Tikendrajit hai dekambo mailo ? 

8. Khongjom Day hai dekam bijiu manidjiulo khatdi ndebo tingmik galo ? 

